text:
“Geno Makende” mar Amol Awuor
Sungu newuotho gi wich mapek e bath dalane korieyo pacho. Gi lwete koketo e ng’eye, weche mana ruoth onyise na pod ringo e pache sa duto kowinjo duol moro kaparone ni: ‘geno makende nikuomi…geno makende…nie e lweti.’ En kende emano nyalo ng’ado rieko.
Ka ne ochopo pacho, guogi ne ariyo no oringo kendo moromone. Ne en odier chieng’ kar sa auchiel ka chuo gi mon odich e puothe gi. Ka no donjo to jaode emanokuongo rake gi wach. Seche mano orake gi wach ne owuok a jokon korido suka e nungone. Kata kaonge mos no penje:
“Bende niyie?”
Sungu noling’ thi. Pache naonge e gima no penjono ka wengene to chalo ng’ama paro mang’eny ahinya. Jaode ka no neno mano, nochako temo tiyo gi rieko moro. Mana pod but jokon, nokawo nyabath yien moro kendo otemo turo e chonge mar mondo okel chuny jaode machiegni. Sungu ok no buok kata matin. Pod e sechogo, pache no dhi molal ka ng’at ma ngima chiegni rumo e piny kae kendo bedene nowengni. Jaode nopime aling’ aling’ kendo ochako penje:
“Bende niyie e wi wach cha?”
E aduoko, Sungu norango jaode marandere gi ich wang’ kotemo nyise ni ne ok odwa wach moro amoro sechogo.
“Be ntie gimanyalo chamo nyako?” no wachone.
“Aparo ni ntie gimoro.”
“Iparo?” Gi ich wang’, kata ne otemo no odum kuome mondo ogoye, jaode ne oringo kendo mokuongo ne e jokon.
“Ntie nyuka gi rabuond nduma,” ne oduoke.
“Kelna. Awinjo kech ka ng’ama pok ochiemo kuom ndalo mathoth.”
“En wach cha. Yie ni ochamo wiyi ahinya,” jaode no nyise secho mano oketo njagi mar nyuka e ndiri.
“Nyako wee baro wiya. Miya kwe kuom sa kata achiel. En wach mane? In ing’eyo ang’o?”
“Ka akawo weche machondo wiyagi ti inyalo ringo e gweng’ kae ka janeko.”
Sungu ne oling matin bang’e to nolokre kendo oolo nyuka e okombe maduong’ mar mabati. Kapok obilo nyuka, ne oole matin ee piny ne jodongo.
“Kwee kende emadwaro sani. Miya mana kwee nyako,” no nyiso jaode.
Kuom adier Sungu ne gombo kwee. Kendo mano kwee makende mar mondo opar maler. Kendo nogombo nimondo otur wach manachande matindo tindo eka mondo oyud ka onyalo ng’ado rieko eyo mapiyo. E sechogo, pod ne pache olal kendo wengene na ng’iyo mana polo.
En ang’o ma dhano dwaro e pinyni. Sungu nochako ka gima oparo. Ka en mwandu to nyieno nigodo. Ot maduong’. Tich mar sirkal kendo gi manyonge mana maber. Kendo asoya bendo oyudo mana mang’eny. Yowuote ne nyige te osomo e mbala riany. Gin gi tije ma dongo kendo mabeyo. Nyasaye, en ang’o kendo ma dhano kaka jaduong’ Miseno nyalo gombo e piny kae? Okaparoni ni mwandu ma en godo orome makata wana jochan – kata watem manade, ok ne wane nyaka wae a piny kae. Lope madongo. Ute mag pango mathoth. Nyamburko ma ringo e ndara. Puothe madongo kidhi Kitale…gimoro amoro. Ruodhwa ni gi mwandu moro amora. Kata kamano, sani…ee…kawuono ni odwa ni mondo ang’ad rieko mar uso ne lopa achiel kende mondo nyathina otim penj mar klas apar ga riyo. Nyasaye manie polo malo bendo oneno kaka asetemo ne wuoda ni. Awuoso chiayo na duto nikech nyathini.
Sungu pache ne olal ma kata ok ne oneno ka nyithinde abich madhie e sikul kadonjo e pacho kendo chako penj wach manyonge.
“Baba, baba, japuonj dwa pes gero sikul.”
Moro bende koni: “Baba, poki ichulona pes penj. Japuonj maduong’ nonyisowa ni kochopo kiny ng’at mapok ochudo to kik bi e sikul.”
Kendo nyathi moro: “Baba, baba, japuonjwa mar klas wacho ni poki ichulo pes gero cho…” Sungu no owinjo mana ka gima it dhi bare.
“Dhi uru e jokon u ng’i kosetedi mondo uchiem uringi udog e sikul.”
Ekar sa aboro, Sungu noparo ni mondo odhi olim osiepne nikech wachno koro narieyo kuma ne otamo wang’e. Kendo mana paro mar deruok emana koro biro e wiye ka chande ahinya.
Ka ne ochopo kar sa aboro gi nus, Sungu no odonjo gi ndike mar Phoenix e gweng’ gi osiepne. E seche machalaga kamae, yot mondo ng’ato one jogweng’ mang’eny kawuotho e bath ndara; ka chuo lago jamni makata chieng’ ok buogi; nyiri moto to kendo odich mana dije gi.
Sungu ka ne ochopo but dala, nolor e ndiga kendo otayo ndike nyaka e buo yiend ambrela machiegni gi ot maduong’.
Secho godo oyudo ka Odolo rite oko obiro romone.
“Donji Sungu,” Odolo nonyiso osiepne komiye lwet mos.
“Erakamano.”
“Iwe gi nade dala kanyo – jaodi gi nyithindo.”
“En mana katemo. Aparo ni ing’eyo kaka piny chalo.”
Bang’e to Odolo no opado osiepne matin ka pok obet e kom manibut aguch pi.
“Miya mana pi mondi. Chieng’ liet oko koni aduwa.”
Bang’e kane osemodho okombe ariyo mag pi, Sungu noyawo chunye ne osiepne.
Pod en mana wach Miseno ema okela kae. Gima atim otama wuo ma. Kaka ang’ad rieko onge to nyieno bende okasa ahinya.
Seche go nokawo okombe mar pi makendo oketo e wi mesa mane oum gi kitamba majaber. Kane oseketo okombe piny, mirima matek nogoye maduonde olal kuom sama mathoth.
“Ruoth odagi gimoro amora. Lopa no kende ema odwaro. To aparo ni ing’eyo manyonge ma en godo. Konya ng’ado rieko omera. Amoko.”
“Awinji maler. To kata kamano, juma mane okadho cha oknipimona ni lopi okiusi yawa?”
“Eee. Mano e kaka wach na nitie. Kata kamano sani gik moko olokre. Wuoda ma Tange ok nyalo timo penj mar klass apar ga ariyo nikech aonge manyonge.” Sungu nene oling matin kopimo osiepne bang’e to nodhi nyime.
“Asetemo kaka anyalo pimone ne japuonj maduong e sikund nyathino to podi onge rieko. Aseyuak ne kaka janyuol ma jachan nyalo temo to pod onge winjruok maber.”
“Japuonj maduong’ kona ni ka onge manyonge te mag sikul to Tange ok nyalo timo penj.”
Sungu no owinjo ka dende ojuol koparo chandruok mano oyudo kodhitemo ne wuode e sikul.
Esechogo, Odolo norango osiepne kaka ng’ama ong’eyo lit mar koso manyonge mar sikul.
“Piny ma wantie ni tek Sungu. Miseno ni oromo dhano duto e gweng.” Ere sama mwanda nyalo kwayo gi kwe e thim kok olok toke nikech sibuor nyalo iche.’
“Ee pinyni en piem,” Sungu ne oduoke.
“Onge gima kamano. Miseno kod lange duto owe kelonwa. Nego owewa gi kwee kendo muolo.”
“Wadak kata o onge. Kendo gi chandruok wa duto. Ok wakwa chiemo e dhode!” Sungu, ngima emaduong’ gi dho jodongo. Ka ingima, mano mondo oromi. Gik mabeyo wabiro yudo bang’e.
“Itemo nyisa nang’o? Aus lopa achiel no kende kose?”
“Gimoro kamano. To nikech imoko. In ee midhiero. Atonga mayot ema iyombogo koth, Sungu.”
“Itemo wacho nang’o?’ Bang’ uso puotha kasto?”
“Somo ber Sungu nikech omiyo taya liel e dala. Mana kaka Joluo wacho, joma oyie somo emabiro neno ber ne. Koro in’geyo gima omiyo Miseno timo wa kamae?”
“En gi mwandu kod somo aparo,” Sungu ne oduoke.
“To mano emomiyo Miseno sandowa. Sombe ni malo.”
“To wan? Kata gimoro achiel. Sombwa tin. Onge gima wang’eyo malong’o. Wan wadakadaka.”
“Odolo, itemo wacho nang’o nikech iluori e wach.”
“Chuny wach mara en kamae – us lopi mondo ichul ne wuodi pes sikul otim penj mar klas apar ga ariyo.”
“Wea amiyi sigana moro matin. Ndalo moro nagombo bedo jamoko kaka Miseno. Na afundo gige na madhi Migori ka dhi kunyo dhahabu to dhahabu notama yudo. Osiepa moro nonyisa puonj moro ma wiya pok owil godo. Nokona niya: ‘Los ngimani kod gima in godo secho godo.’ Wecho go pok olal e pacha chakre chieng’no.”
“Kata kamano Odolo, wach minyisa to ler, makamana ni kauso lopa achiel kende to adong’ ga ang’o? Aonge kuma abiro chomo. Adhi dong’ gi bada lilo.”
“Mano ok en gima atemo wacho ni nyalo konyi. Da.”
“Kara lerna ne gima itemo wacho.”
“Sungu, atemo wacho ni nyaka koro ichukri ka ng’ama dichuo kendo ibed motegno e ng’ado rieko. Kind somo gi lo, nyaka iyier achiel.”
E secho go, kwee moro nobedo ka gima okel tho mar ng’ato. Odolo gi Sungu neno oling’ thi ka pachgi paro matut ahinya.
“Iparo nang’o e wi wach no?” Odolo no penjo Sungu.
“Mmmmh…sani pod wiya ni nono. Kata kamano abiro pare mos nikech iwacho weche maler ahinya kendo mabeyo.”
Osiepe ariyo go bang’e to nogoyo mbaka makeny ka wuoro kaka tuo maduong’ natieko osiepe gi mamoko. Kendo nagi pimo weche modhi kuom ka cham mana koro chiegni tuo to nikech chieng’ marieny ahinya. Nyumo ombulu bende ne biro kae – tulo nena wuogi kose wang’ni to kwe biro betie. Mago duto gin kaka jodala ok na ginyal duoko. Mana jokapango kende emananyalo miyogi adieri. Gima Odolo kod Sungu noyiere ni ngima to pod natek. Kuom mano, ne mana katemo, kiyudo gimoro matin to ichamo kirito kiny.
Ka pok chieng’ ne opodho kendo odonjo e ode, Sungu nogoyo ne osiepne oriti kendo onyono ndiga kodok e gweng’e. Weche mana Odolo onyise nochako oduoge e pache. ‘Anyalo timo nang’o? Nopenjre. En somo koso lo. Ere kaka ng’ato ne nyalo ng’ado rieko eyo mapiyo kamano? Nochako openjre. Gima natamo wang’e kendo ahinya ni sechomoko somo gi lo narom. Kuom mano, ere kaka nonyalo yiero achiel to weyo moro.
Mana sechogo e ka pache noringo moparo somb wuode ma Tange. Nyathino ne ok tim maber e sikul. E klas apar ga ariyo kanyo, sate en mane oywa goro. Ne en wach mana lit ne Sungu ahinya kendo both kolwar e ndiga to kata kamano ok ne olwar.
Wach mar wuode no nochamo wi Sungu pod ahinya koparo gi lit manyonge mane osechulo e sikul to nyathino pod ok ne nyal tiyo matek. Esanogono, nochako oparo jaode. Dhako mane chande ahinya. Seche duto odwaro manyonge mar nyiewo chiemo. Kok en manyonge mar chiemo to en mar lewni. Kendo secho moko ne mana manyonge mar timo ohala makata onge dwoko moro makonyo ot. Dhako ni seche duto ne dwaro manyonge. Sungu kano oparo gigi duto to kendo koro gi chandruok mar uso lope, nowinjo ka wiye odinre ti.
Sungu ne ochopo pacho ne kachieng’ osepodho. Chieng’ otieno no, ok nowinj bedo piny gi jaode kata nyithinde. Kata chiemo notame. Bang’e to nokawo wath kasto o donjo e pien. Mano kose weyo siling mia achiel e wi mesa mar nyiewo godo gik matin mag ot. Kata kamano, nong’eyo ni chieng’ moro achiel nene opimne joge kaka wach mar lo ne osechande ahinya. Obiro nyisogi ni en mana dhano kaka gin kendo en bende chandruok nyalo roko wiye secho moko. E wi wach no, nyithinde mane nie klese machien ne nyalo bet mos nikech sikul to koro ne nono. Onge chudo. To gi dhako maonge tichno. Mana nyuol kende to kata weche moko manyakelo dongruok ok chande.
Ka ne ochopo kinyne okinyi, Sungu nochako ogolo ndike kendo giwuok gi wuode ka garieyo sekondar mar Hekima. Sungu na dwa mondo ochako otem okwa japuonj maduong’ mondo oyiene nyathine otim penjo mare mar klas apar ga ariyo. Chieng’no no ting’o siling aluf achiel mondo onyis japuonj ni notemo kaka dhano mano wuode oyudo somo makende.
Kata kamano, pod japuonj mane iluongo ni Takamani ne pod otamre.
“Ka ionge manyonge duto to agoyoni mos jaduong’ Sungu. Nyathini ok nyal yie ne e sikul kae,” japuonj Takamani no nyise.
“Japuonj, akwayi. Aonge kuma achome. Asetemo kuonde duto mondo nyathina ni oduoge e sikul otim penj. Kata kotamre, to ofisi nyalo mak barupe ne nyaka atiek manyonge ne duto,” Sungu notemo ywagre.
“Ok nyalre jaduong’ Sungu. Aparoni ni ber mondo ing’e ni sekondar ok en kaka cho moro migolo e paro moko orie yo.’ Sechogo japuonj Takamani noa malo e kom mochung’ tir. Ne ng’ato marabora modongo maduong ahinya kod angolo ma rotenge gi sati marachar to okiew rateng.”
“Jaduong’ Sungu. Atemo wachoni wadwa manyonge te. Ok nus. Penj mar klas apar ga ariyo ok en tugo.”
“Kata kamano japuonj, aonge kuma anyalo chomo. Piny otamo wang’a.”
“Ok nyalre.”
“Japuonj. Aneno kamoko. Konya kata matin,” esechogo, Sungu nosoyo lwete e ofuko machien mar longe mar SAVCO ka pi wang’e chiegni ka gima ndon. To kata kamano, sa nose leo.
“Mos Sungu. Ok nyalre. Kendo ae ofisa kae kokamano to kar aluong sirkal ogoli. Wan gi jonyuol mang’eny ma pod rito oko kanya dwa mondo awinj yuak gi.”
Sungu chunye nopodho kendo mowinjo ka luya otuch e dende duto. Nochung malo kendo morango japuonj Takamani gi ich wang’ malit ahinya. Bang’e to owuok oko seche mano koro en karo onyango.
Gi wuode ma Tange, Sungu nochako onyono ndiga kendo moringo odok nyaka pacho gi wich mapek tanda wuoya. Kane gisedonjo, Sungu no oro wuode mondo odhi luong min.
“Kone ni obi kae man sanisani.”
Tange notoyo ng’wech kendo mowuok e ot kendo e dala to bang’ dakika apar ga abich kamae, min gi nobiro. Jaod Sungu nowinjo koyueyo nikech koro nonyalo bet gi jaode piny magi pim wach mana chande no. Chon kapod ne en nyako, jaod Sungu noyudo tiegruok moro kuom min gi. Nonyise ni kawach nie e ot, nyaka obed piny gi wuon pare kendo magi ng’ad rieko gin ji ariyo. Kamano, nanyiso hera matut kind gin wegi ji ariyo.
Kapok no obet piny, Sungu emana okuongo rake gi wach. ‘Wachopo e giko. Nyaka to koro waus lopwa.’
“Manyisoni koro iyie.”
“Naonge gima anyalo timo.”
“To japuonj maduong’ nowacho nade?”
“Odwa manyonge no duto. No luongona kata sirkal mondo obi omaka e ofise ni achande. Jakuogno. Akia gima datimone.”
“An aparo ni mondo waus lobno chakre chon mondo nyathini oyud kaka nyalo timo penj,” jaode nonyise. “Aseyudo ng’ato manyalo puonj Tange matin tin nyaka chieng’ penj ochopi.”
“Manyonge no to wayudo kanye?”
“To lo? Manyonge biro aa kanyo,’jaode nonyise. ‘Nyathino dwa ni mondo wajiwe. Nego wanyise ni ous lo mar mondo osom. Koro nyaka okasre ahinya.”
Chieng’ uso ne Miseno lo ne tich ang’wen. Odie chieng’ no, chieng’ na mor mor kendo cham nachalo gima na ginyalo chiek maber ahinya.
Sungu nochopo e ofis ruoth gi lange kaka jodongo ariyo, osiepne ma Odolo to kod jaode. Ruoth ma Miseno to nagi okinde ne ariyo kod japim lo man wuok e anyuola gi.
Kana gindonjo e ofis ruoth, okil moro achiel nogolo ne gi otese maratong’ todiro nyim Sungu.
“Go sei. Aparo ni ing’eyo goyo sei maber.”
“Ok wanyalo goyo sei gik ma pok wasomo,” jaode notamre.
Miseno kod japim lo no yie ni jaod Sungu no wacho adier. Nyaka nagisom barupe gi mag lo.
“Ok bathwa kata matin. Koda gisomo koda ok gisomo, nyaka gi us lo,” okil moro nonyise budho no bang’e to owuok oko.
Seche mana jaod Sungu okawo otese go nisomo, Miseno nokelre machiegni kendo ochako thiano ne wach.
“Donge nanyisi ni nyaka ius na lobno. Nigani en amila donge. To wachno bende ok natek kaka ni dwa kete cha. Nyathini koremo manyonge mar sikul, nyako to idwarne, donge adier? Wuodi no ang’eyo maber e gweng’ kae. Nyathi madwar mondo ong’iye matin tobiro kadho penj.”
Bang’e to jaod Sungu nokwayo kalam mar mondo gi go sei. Sungu nokaw kalam kendo mogoyo sei ka jochung’ mage neno bang’e to gi chiwo namba lo.
“Ere manyonge in jakuogni?” Odolo nopenjo Miseno.
“Mi ruorni gi manyonge gi.”
Manyonge nokel e gunia kendo mokwan.
“Manyonge ni ok rom!’ Sungu no buok. ‘Ma ok en kaka na wawinjore!” Esechogo Sungu nobolo ogunia pinya gi ich wang’.
“Ne rourni gi,’ Miseno noriembo Sungu gi lange te kendo monyisogi onge manyonge monyalo medogi kendo.
Esechogo Sungu nokwanyo gunia mar manyonge mano koka Miseno omiye kendo magiwuok ka chuny gi opodho ka onge gima gitim. Ka pok gichopo e rangach, Odolo emanakuongo wuoyo, ‘Ng’ani nyaka wayud kaka wabiro yudo timo wachne. Nyaka watim gimoro.’ Kata kamano, onge ng’ama moduoke kata matin.
Read the English Translation: “The Last Hope” by Amol Awuor
Amol Awuor (@awuor_89) en japuonjre a mbala riany mar Kenyatta kendo osomo puonj gi dho joingereza. Ojandiko bende ne oboke ka Saturday Nation to kod The Star. Amol dwabedo jandiko kendo japuonj kobedo ng’ama duong’.
Amol Awuor (@awuor_89) is a B.Ed. student majoring in English and Literature at Kenyatta University, a blogger, and a commentator on topical issues such as education, politics, language, and literature. His journalism has been published in the Saturday Nation. He also writes book reviews in The Star newspaper. In the near future, he wants to be a prolific journalist and a literary scholar. In his free time, he watches a lot of military movies, supports Gor Mahia FC, and drinks lots of cold Tusker.
What's Your Reaction?
A pan-African writers' collective and publisher


c: text/html

text:
Ringre jariemb boda boda mane olal e subcounty ma Rongo oyud epuoth niang
Jariemb boda boda mane olal dwe achiel mokalo esub county ma rongo ne oyud ringre kawuono ka odong choke epuoth niang , egweng ma Kagoro , location ma East Kamagambo, e sub county ma Rongo.
Owadgi jariemb bodano , Erick Omondo Ogutu owacho ni owadgino ma oyangi kaka Fred Ochieng maja iga 39 ne olal tarik 30 dwe mar 4 igani kendo gisebedo kagimanye nyaka kawuono, emane oyud ringre epuoth niang.
Omondi wacho ni owadgino ne onee mogik eboma ma Rongo tarik 30 dwe mar 4 , kane odhinyime kod tije mar goyo boda boda kane pod ok olal. ka koro gichich ni ne onege kasto ringre ojwang epuoth niang kanyo ka kata apiko mare pod ok oyudi nyaka sani.
Ruoth ma gwengno migosi samwel magambo oyango wachno kendo owacho ni nonro osechak timo.

robotstxt: allowed

filter: keep


text:
Assembly ma siaya county koro biro kawo pach jopiny(public participation) eweche mag dongruok mana kokalo eyor mbui kata yor andika .
Mano ler mochiw kod speaker ma siaya George Okode,mawacho ni kaluwore kod wach covid 19 moketo chike ni ji ok chokre omiyo gimanyo yore mag neno ni chenro no odhi nyime to eyore machielo.
Etwak kod Lolwe Television Network Okode wacho ni kopogore gi mano, od burano nosechuogo kamiti moyiedhi mabiro neno ni okawo pach jopiny kama gigole pachgi kaka gidwaro tend county oked gi covid 19 kod kaka gineno ondamo mosekaw.
Oketo ler ni sani assembly dhi nyime gi bet margi kagiluwore gi chike mag gengo kerruok tuono mar covid 19 nikech ka ok gibet to kaka ikedo gi tuono eute thieth samoro kidek rem bedo maber,kachiel gi chenro moko manyaka bende dhi nyime e siaya county.


text:
Jago moro omaki ne ketho mar bambo mingi ma bathe
Jago moro ma jahigni 29 omaki gi joket arita ne ketho mar bambo mingi ma bathe ma jahigni 53 e gweng’ ma Kagombe mani Rachuonyo North e county ma Homabay.
Achijno ma nyinge wWshington Otieno omaki gi jalup ruoth ma gweng’no Johnson Osumba ma otere nyaka e tesend obila bang’ ketho ma yangore ni nyo otimo otieno ma yoro.
Nonro ma oiwu yango ni nyo okuongo omonjo mingino kendo buoge kod opanga ma kaeto obambe.
Gisani ogeng’ne e tesend obila ma Kendu Bay ka nonro dhii nyime.


text:
Kampen Mar BBI ei Kisumu North Ward
Written by admin on November 30, 2020
Jatend Duond bura Mar MDG migosi David Ochieng ne otero kampen Mar BBI ei ksm north ward Kama bende ne okawo thuolo mar sero ombulu ne jachung Mar MDG migosi Hannington Ago.
Kane oloso gi johera mag MDG ei ksm north ward Kono migosi David Ochieng owachoni osiro lipod BBI.
Migosi Ochieng ochiwo buge mag bbi ma iketo sei Kama ne ojiwo oganda onagi owuogi oko kar Romo margi gi ket I sei e lipodno.
Migosi Ochieng ma jatend MDG okawo thuolono Mar sero ombulu ne jachung Hannington Ago Mar MDG eyiero ma adundo ma ksm north ward ma ochan tarik 15 dwe manyien.
Ochieng ne okwedo spika ma ksm migosi Jack Oraro mane owachoni temo kelo siasa Mar pogruok ei north ward.
Ojiwo johera mag MDG mondo mi onya kwe makende kinde kampen kendo kochopo chieng yiero gi yier jachung Mar MDG.
Oleroni Duond bura Mar odm ne oweyo kom north ward kende ma ok onego gi kel pogruok ekind oganda ma ksm.
Kor ka kore jachung Hannington Agok okwayo oganda ma north ward opare edebe.


text:
DOWNLOAD LUO RAP KING BY JAPESA - MP3, MP4 & LYRICS
Luo Rap King Lyrics
Mano ng'amapingo JAPESA no Bwana
YEAH! Hehe!
Odhi otug kuma olaye bwana
LUO RAP KING
Oporo migo kwoma we, kidwaro war ne bi wagore amen
Atieko career ni ka tasehewi gi japesa to waga piem
Arucho rapper te ma nono e game donge chak agole yier
E game awalo nyingu sama abao mara tattoo asegore pien
Proud chocolate nya ngiya cha
Ng'ato ong'isna go naherega
Support omia mopoto donge chunye ler nyaka tapakega
Liech ja misiri jamana
Ahero kaka osiro rap na
Omiyo wasunge owinja loka kumakale odiero ti puoya.
Flow na fire kumale to wang' achalo obel
Pace higher game atere ga ji ngwech timbe jopeng'
Ka tasetele onge giminyatimo weru gi lep
Japesa kachumbari mon, siala achiwo saa tee
Aton oyuma an ang'ich pile jadha achalo ogada
Anematelo ka, ka ane kingi rapper gi jolupna
Luo rap amoke katitemo yienga ka tokabi ndekni
Abith e game onge ng'amachopona e luo rap apyagra
A spit ka dhako mayach bars makiro to mach pile arach
Apek apong'o kilo sama pod udake grams
An amedo add mass
Aloso pesa bwana nyinga moro to ja cash
Kipa nawuondi dhi research
Agolo hit pile thumba bang ka angang kumakale donge wang
Abwonjo ga ma minimal kidwa ga nanyier
to gida gi pesa
Luo rap amoke ka tokabidare we thagori ka toku puthdaa
Adonjo gotada atieko oyuma fake rap Adoyo ka buya
Achari mon ekakilionga cargo matingo ohewo ma punda
Glucose anang'o before adume beat energy thoth
E chiro samimanyo luo rap jadha anega source
Kikwano jomodhier kenya bwana kanyo to in alone
Pesa olosa moloka ka budho denda tinde yom
Uyoma dala kasiri kono emachunge ga simba
Swagger kang'aro kumakale dhano ranga ka sianda
Nyiri gi gomba kendo gilara gidwa namigi siala
We ywana waya simba kigoyo ti an bussy sana
Nasemoke fire ti emachwalo
Denye naweyo ligi naseng'ao
Bedo the best mane madwaro
Kata katek number ajeyo
Ane apaka jogi te ayungo
Rappe mane make noise nadwanyo
Lines apong'o an pile agoro
Ka tukugola nyinga nasemwono
Japesa e chief ng'ano mapinga tonego ga thal
Uroma gi beef ngima tinde yom kwon oka bang
We penjo figures show mondilwonga to six ka dhii
Ami jogi tich piem koda chalo ga idho ga pith
Bars apong'o achalo punda milia
Manyo pesa pile ega tabia
Kwecho gi kech mago takii
Aliya kachamo tadhiro gi beer
Japesa oluora apukonu fear
I keep it a hundred an adake mia
Jogi ywack tekachako career
Nyari ohera kakwaye to miya
Chiel adino ukurony Nge ni koni ane boss
Kipa nariambo temi non We piem bwana
wag mon
Rapper gi lame gi ng'ol Dare koma chak chon
Ane luo rap king Telo tabuthe for long
Hehe!
Bwana mano ng'a ma podi pinga no bwana
An okawal ga gi beat bwana!
JAPESA!


text:
1
Lubaŋa oketo lobo ki dano
1I acakki piny Lubaŋa oketo polo ki lobo. 2Lobo onoŋo tye nono, onyobbe woko atata piny macol ocido wi kut matut, kun Cwiny pa Lubaŋa twago wi pii.
31.3: 2 Kor 4.6Lubaŋa owacci, “Wek leŋo obed tye”; ci piny obedo leŋ. 4Lubaŋa oneno leŋo ni ber; Lubaŋa opoko kin leŋo ki colpiny. 5Lubaŋa olwoŋo leŋo ni Dyeceŋ, ki colpiny olwoŋo ni Dyewor. Piny oyuto dok piny oru, meno nino acel.
61.6-8: 2 Pet 3.5Lubaŋa owacci, “Wek pete orine i kin pii, me poko kin pii ki pii wadi.” 7Ci Lubaŋa otiyo pete me poko pii ma tye piny i te pete ki pii ma tye malo i wi pete; ci otimme kit meno. 8Lubaŋa olwoŋo dan pete ni polo, Piny oyuto dok piny oru, meno nino me aryone.
9Lubaŋa owacci, “Wek pii ma tye i te polo ocokke, ogurre i kabedo acel, wek piny mutwo onen”; ci otimme kit meno. 10Lubaŋa olwoŋo piny mutwo ni Lobo, ki pii ma ocokke, ogurre kacel-li ni Nam; ci Lubaŋa oneno ni ber. 11Lubaŋa owacci, “Wek lum otwi i wi lobo, ki ginapita ma nyako nyiggi, ki yadi ma nyako nyiggi ma kodi tye i igi, macalo kit kwagi tye, i wi lobo”; ci otimme kit meno. 12Lum ocako twi i wi lobo, ki ginapita ma nyako nyiggi i kit kwagi acel acel, ki yadi ma nyako nyiggi ma kodi tye i igi, macalo kit kwagi tye. Ci Lubaŋa oneno ni ber. 13Piny oyuto dok piny oru, meno nino me adekke.
14Lubaŋa owacci, “Wek gin ma ryeny obed i kom pete me polo me poko dyeceŋ ki dyewor, ki me bedo ginanena ma nyuto kare ki nino ki mwaka, 15wek gubed gin ma ryeny i kom pete me polo ma menyo lobo”; ci otimme kit meno. 16Lubaŋa oketo gin madito aryo ma giryeny, wek ma ryeny madit-te aye olo dyeceŋ, ki ma ryeny matidine olo dyewor; dok oketo lwak lakalatwe bene. 17Lubaŋa oketogi i kom pete me polo me menyo lobo, 18me loyo dyeceŋ ki dyewor, ki me poko kin leŋo ki colpiny. Ci Lubaŋa oneno ni ber. 19Piny oyuto dok piny oru, meno nino me aŋwenne.
20Lubaŋa owacci, “Wek pii onywal gin makwo ma gicorre limuk, ki winyo bene gutuk lamalo i wi lobo i dan pete me polo.” 21Lubaŋa oketo nyaŋ madoŋo i nam, ki kwa gin makwo ducu ma gimol, ma gicorre limuk i pii, macalo kit kwagi tye, ki winyo ma gituk ki bwomgi, macalo kit kwagi tye. Ci Lubaŋa oneno ni ber. 22Lubaŋa omiyogi gum kun wacci, “Wunywal, wunya, wupoŋ pii ki nami, winyo bene gunya i wi lobo.” 23Piny oyuto dok piny oru, meno nino me abicce.
24Lubaŋa owacci, “Wek lobo onywal gin makwo i kit kwagi: lee ma paco, ki gin ma lak alaka, ki lee me tim macalo kit kwagi tye”; ci otimme kit meno. 25Lubaŋa oketo lee tim macalo kit kwagi tye, ki lee ma paco macalo kit kwagi tye, ki gin ma lak alaka piny i ŋom, macalo kit kwagi tye, Ci Lubaŋa oneno ni ber.
261.26: 1 Kor 11.7Lubaŋa owacci, “Weku wacweyu dano ma gical ki wan; wek gin aye gulo rec ma i nam, ki winyo me polo, ki lee ma paco, ki wi lobo ducu, gulo bene gin ducu ma lak alaka wi lobo,” 271.27: Mat 19.4; Mar 10.61.27-28: Acak 5.1-2Lubaŋa ocweyo dano i Kit calle kikome; ocweyo laco ki dako. 28Lubaŋa omiyogi gum kun wacogi ni, “Wunywal, wunya, wupoŋ lobo, wulo bene; dok wulo wa rec ma i nam, ki winyo me polo, ki gin ducu makwo ma giwoto i wi lobo.” 29Lubaŋa owacci, “Nenu, amiyowu ginapita ducu ma nyako nyiggi ma tye i wi lobo ducu, ki yadi ducu ma nyako nyiggi fila kodi tye i igi; wubicamogi. 30Dok lee ducu me tim, ki winyo ducu me polo, ki gin ducu ma lak alaka wi lobo, ma gitye ki kwo, amiyo botgi ginapita ducu madyak me bedo camgi”; ci otimme kit meno. 31Lubaŋa oneno gin ma doŋ otiyo ducu, ci nen, tye mabeco twatwal. Piny oyuto dok piny oru, meno nino me abicelle.


text:
Laktar Amoth ne oguel kaka jakom board maduong mar WHO
Riuruok mochungne weche mag thieth e bwo piny mangima -World Health Organization -WHO- kawuono ne oguelo Director makojolo e migao mochungne yoore mag thieth e pachoka laktar Patrick Amoth kaka jakom board maduong mar riuruok mar WHO no
Magi ne oyangi kod jatend migao mochungne yoore mag thieth e riuruogno laktar Harsh Vardhan mane otimo lendono e romo mar 149 mar board mar riuruok mar World Health Organizationno
E dwe mar 5 mar higa mokalo , laktar Amoth ne oyier kaka jalup ker mar board maduong mar riuruok mar World Health Organizationno – e lemo mane odhi bede kuom higni ariyo


text:
CHORUS
Woro obed malo ni Mungu ku piny kwi yo ni juma emaroro
- Wabe wori wabe he yi wabe ru mo i bengi wabe peki wabe foyi piworo peri ma dwong.
- Rwoth Mungu ja dwong ma i polo Mungu won ma ja co po ceke RwothYesu Kristo wod a cel kende.
- Rwoth Mungu nyathin Rombo, pa Mungu Wod Won. Ma I kabu dubu ngom, kisa omeki ikumwa.
- Ma I kabu dubu mi ngom, iyi kwac mwa. Ma I bedo yor acuc pa Won, kisa omeki ikumwa.
- Kun in i Yesu Kristo, in I kendi maleng. In i kendi Rwoth in i kendi, jamalo mandha.
- Karacel ku Tipu Maleng, i woro pa Mungu Won Amen.


text:
40 YEAR OLD MAN IN POLICE CUSTODY AFTER HE RAZED DOWN THE RESIDENCE OF A 14 YEAR OLD BOY WHO ALLEGEDLY DEFILED HIS THREE YEAR OLD DAUGHTER
Written by admin on September 21, 2020
Minor by moses omollo…… 19/9/2020.
Obila e sub-county ma uriri olorone mane en jalup ruoth moro e gwenge mag kawere 2 sub-location bang jalup ruodhno ne dhi kendo wando dala gi jonyuol mar nyathi moro maja higni 14 ma wachore ni ne obambo nyare ma ja higni 3 e gwenge mag kawere 2 sub-location ei uriri sub-county.
Kane oyango wachnoero ocpd ma uriri migosi peter njoroge ne okoni jalup ruoth machonni ma oseyang kod nying mar jared migoya ma ja higni 40 ne odhi ma omonjo dala gi jonyuol gi nyathi maja higni 14 noendo ma wachore ni ne obambo nyathineno maja higni 3 ma ochwe otiaye mach e yor ne nyiso mirima mane en godo tok ne yudo lipot mar bembo mar nyathineno.
Kaluwore gi wachnoero obila e gwenge mag uriri ne oringo ma piyo ma ochwe ondhiyo mane en jalup ruothno kanyo kanyo kendo chwalogo nyaka ka obila ma uriri ka nyathi maja higni 14 ma bende wachore ni ne obambo nyathi jalup thuothno maja higni 3 bende ne gichwe ma gimako kendo lorone ka obialanoero ma uriri.
Achije ariyogo koroni to idhi chwal e doho ma migori ka ochopo chieng wuok tich mar tarik 21/9/2020 kama idhi donjnegie kod ketho ariyo ma opogore opogore.


text:
2
1Polo ki lobo yam giketo otum kit meno, ki lwak mony ma tye iye ducu. 22.2: Ibru 4.4, 102.2-3: Nia 20.11I kom nino me abiro en aye Lubaŋa otyeko iye ticce ducu ma yam otiyo; en oywe i kom nino me abiro i kom ticce ducu ma yam otiyo. 3Ci Lubaŋa omiyo gum i kom nino me abiro, olonyo obedo maleŋ, pien i kom nino meno en aye Lubaŋa yam oywe iye i kom ticce ducu ma en obedo ka tiyo me keto lobo.
4Man aye acakki nya pa kwa gin ma i polo ki i lobo i kare ma giketogi kwede.
I nino meno ma Rwot Lubaŋa otiyo iye polo ki lobo-ni, 5yat mo me tim onoŋo peya tye i wi lobo, onoŋo doo mo pud pe ma otwi wi lobo, onoŋo Rwot Lubaŋa peya omiyo kot ocwer i lobo, dok onoŋo peya tye dano mo ma puro lobo; 6ento lupu ocako duny malo, ci obido lobo ducu. 72.7: 1 Kor 15.45Ci Rwot Lubaŋa ocweyo dano ki apwa me ŋom, okuto yamo me yweyo i ume, dano odoko gin makwo.
Poto Eden
8Rwot Lubaŋa opito yadi i poto ma tye i Eden, tuŋ wokceŋ: en aye oketo iye dano ma en ocweyo-ni. 92.9: Yabo 2.7; 22.2, 14Dok Rwot Lubaŋa omiyo yadi gutwi i ŋom, kwa yadi ducu mamwonya ma neno ber, ki mabeco me acama, dok oketo yat me kwo i dye poto bene, ki yat me ŋeyo gin maber ki marac.
10Kulu yam onoŋo mol a ki i Eden, ma kelo pii i poto, iye opokke ki kunnu, odoko kulu aŋwen. 11Nyiŋ kulu mukwoŋone Picon; en aye kulu ma mol rumo lobo Kavila ducu, ma a iye jabu. 12Jabu ma tye i lobo meno beco; odok yat ma gilwoŋo bedola ki got onik tye kunnu bene. 13Nyiŋ kulu me aryone Gikon, ma orumo lobo ducu me Kuc. 14Ki nyiŋ kulu me Taigric; mol dok tuŋ wokceŋ me Aciria. Ki kulu me aŋwenne Euprate.
15Rwot Lubaŋa otero dano, oketo i poto Eden wek opur, dok ogwok bene, 16ci Rwot Lubaŋa ociko dano ni, “Yadi ducu ma tye i poto, camgi macalo imito; 17ento yat me ŋeyo gin maber ki marac pe icam, pien i nino ma ibicamo iye, en aye ibito iye bene.”
18Ka doko Rwot Lubaŋa owaco ni, “Pe ber dano obed kene; abitimo lakony ma romme.” 19Ci Rwot Lubaŋa ocweyo lee tim ducu ki winyo ducu me polo, nia ki i ŋom, okelogi bot dano me neno kit ma ebicako ki nyiŋgi. Kit ma yam dano ocako ki nyiŋ gin makwo acel acel ducu, en aye obedo nyiŋgi. 20Dano ocako nyiŋ lee ma paco ducu, ki winyo me polo, ki lee tim ducu; ento lakony pa dano ma romme aye onoŋo pud pe onen. 21Rwot Lubaŋa omiyo nino madwoŋ omako waŋ dano; ka en tye ka nino, ci okwanyo cogo lakŋete acel, omwono waŋe woko ki riŋo, 22Ci cogo ma Rwot Lubaŋa okwanyoni ocweyo odoko dako, ka okelo bote. 23Dano owacci,
“Man aye cogo mua i cogona kikome,
ki riŋo bene mua i riŋona kikome;
gibilwoŋo nyiŋe ni Dako,
pien gikwanyo ki i kom Laco.”
242.24: Mat 19.5; Mar 10.7-8; 1 Kor 6.16; Ep 5.31Mumiyo laco weko wonne ki minne, moko kom dakone likaŋ, gin aryo gidoko kom acel. 25I kare meno laco ki dakone onoŋo pud gibedo munero ma lewic pe makogi.


text:
Buok ewi rech moyud kotho kendo lewo ewi pii
Written by Alseba Akinyi on February 3, 2021
Mana bang kinde machuok tok jolupo mayudore e Chula ma Oyamo e sub county ma Bondo golo ywakgi kaachiel gi buok ewi rech magiyudo kotho kendo lewo ewi pii, jotim nonro koro osechako no-no gimadikel midhiero makamano.
Kaluore gi jalup director e duolno ma ochungne timo nonro ne rech mongere kaka Kenya Marine and Fisheries Research Institute (KMFRI), laktar Christopher Aura noluoni nonro ma awiye wachoni nyalobedo ni rechgo thoo nimar onge mar muya magiyueyo mongere Kaka Oxygen.
Nolero ni maa inyalo kel ka pii mapiny maonge muyano okikore gi pii mantie malo kuma rech odakie gino ma monogi yueyo kendo negogi.
Laktar Aura wachoni nonro dhi nyime mar ngeyo tut mar wachni to kata kamano ogolo oko par mar ni rechgo nyalobedo ni ne okwonegi kwiri koluoni rech masirano otimre e dhowedhe mantie e counties mopogore opogore kotingo Homabay, Migori, Busia ekind mamoko.
Bende oluoni rechgo ne olahagi osetop, gino mainyalo kel kod onge mar muya kabende omedoni rech mar mbuta ema thoo koleroni mani timore kaluore ni mbuta duong moloyo rech mamoko kendo dwaro muya mangeny mondo otigo edende moloyo rech mamoko.


text:
Kit Me Cako Le-he Ki Lok
Kace onongo dong iwinyo pi kit me Le-ne ki Lok, ki kony matye iye pi kwo ni ce imito ni in bene item, gin ma bikonyi cako ne ene.
Gin mukwongo mapire tek ikite me Le-ne ki Lok en aye jo aryo me le-ne ki winyo lok i kingi. Bedo macalo boko lok ento pat manok ki boko lok. Kite ne mito keto cwiny ki diro me winyo lok. Watye ka lok pi keto cwiny ki niang lok ma itye ka winyo ne. Man tye pi tamo pi ngat matye ka lok ki gin ma en tye ka lok iye, labongo balo winyo lok nyo miyo tam, do kono tero iti ka winyo lok moni ki cwiny acel keken.
LE WINYE KI LOK
Cako ne yot. Mito jo aryo keken. Nong laremi (nyo latic lawoti nyo lu ot wu) ma twero temo ne kwedi. Myero wuye i kin wu ni wubi le-ne ki winyo lok ikinwu labongo balo lok pa ngat matye ka lok kun wumiyo cawa marom aroma pi ngat acel acel. Lacen wu winye ikom anga ma bicako winyo lok pa lawote. La lok yero gin ango ma en mito lok iye. Lawiny lok keto cwinye ka winyo lok ma pe balo lok pa ngat ca, ni emiyo tam, nyo etito kit ma lok meno tye ka time kwede.
Inge ye pi cawa adi ma gibile-ne kwede ki lok, la lok leyo bedo la winy lok ki ngat mubedo ka winyo lok leyo lok, ma en loko gin mo ma cwinye oyero me lok iye. Man gwenye ki lok i kit maber. Ngati mo pe twero kok nyo ngur ikom lawote i lakit lok man. Ingeye jo aryo ni ducu gitwero winyo agonya dok wi-gi twero bedo ma twolo ka tam. Kelo bene yom cwiny.
Bedo ber kace inongo kere me timo man. Ka ibedo ka winye kit man pi kare mapol pol, ibinongo ni ingeyo lawoti maber dok mar mede i kinwu.
Diro ni i kit me winyo lok mede. Ryeko ni i kit me tic ki ngec man doko matek pi kit ma ibedo ka mede ki Le-ne ki lok pi kare ducu.
Le-ne ki lok twero tero kare malac nyo kare manok lube ki kit kare ango ma wutye kwede. Kadi ka bed wumoko pi dakika mo manok kace wu le-ne ki lok wun ki lawoti kelo aloka loka madit i kit yo me tamo tam ki kit ma itiyo kwede. Ma kace wuromo bedo pi cawa aryo bedo ber mukato.
KELO TAM WOKO
Kare mukene dano matye ka lok, "lalok" onyo "won lok" twero cako ki nyero nyo koko onyo dange ki lok onyo kare mogo kome myel onyo ngamu. Man gin maber ma myero otime. Meno nyutu ni dano man tam ociro woko pi kit gin moni. Mogo nongo tye ka winyo lewic, onyo cwer cwiny, onyo lworo nyo winyo arem ikome ma tye ka nyute i kit yo macalo magi. En tye ka "kwanyo lewic" ka "gonyo cwer cwinye" ka "keyo lworo." Ikare mogo wan walwongo kit me gonye ki i par magi ni "lunyu peko." Ngat ma lawiny lok ma en aye "Lakony" twero bedo ki yom cwiny dok winyo maber kace kit jami ni time. En mede mere ki keto cwinye bot lalok labongo temo juku kit gin moni ma lalok tye ka timo ne me "lunyu peko" ni. Kace lalok ojuke kene ma oling, lawiny lok twero wace ni ka cwinye pud tye ki tam mapol en twere made ki "waro tam" ikit ma en obedo ka timo.
ITAMO NINING?
Man aye acaki i kit me le-ne ki lok. Jo aryo gi le-ne ki winyo lok ikingi. Man twero kelo aloka loka mapol i kwo ni pi ngec ma inongo ki timo kit ma mite. Gwok ka i tye ka kwano lok man kacel ki lawoti wuromo giko kwano lok man ci wucako temo le-ne ki lok kun ngat man tero dakika apar apar ikinwu. Lacen itito ki lawoti gin ango ma inongo i lakit gwenye ki lok man.
Ka ibedo ka le-ne ki lok ki en dano aceli pi kare mo, tem wunu penye ikinwu me neno gin ango ma wunongo ikom lakit gwenye ki lok man. Nyo imaro kit ma lawoti ni obedo ka winyi labongo ngolo dog loki? Tika iwinyo maber? In kono ineno nining ma ibedo ka winyo lok labongo ngolo lok ki iyo ni? Itamo ni imito i mede ki temo lubo diro man? Kace cwinyi opwoyo lok man. Kwan i latin buk man ma bikonyi timo ne maber.
GIN MA GITIMO I KACOKE
Kare ma gimiyo me winyo lok i kinwu labongo ngolo dog lok mapeya otum gilwongo ni "Kacoke me Le-ne ki Lok." Ibiniang jami mogo ka itemo timo ne ki i kacoke man.
LOK ANGEYA KI GIN MABECO
Itwero cako kacoke man macalo lalok kun itito ki lawiny lok gin ango maber mutime. Kadi gine dit nyo kadi tidi ma mapud otime manyen. Twero bedo dero me ceng kit ma laworo ceng opoto kwede. Onyo tic mo manyen ma inongo. Onyo kit peko moni ma icobo woko i cabit mukato ni. Teloke ni man mini kare me neno jami matye ka wot maber. Enuni bene twero cuku cwinyi kace iwinyo nyap cwiny. Poyo wi bene me niang ni jami ne kara pe dok rac tutwal kit macalo winye kwede. Ikare mogo dano tiko bedo ka lok pi "lok awinya ki gin mabeco" ma ka dong giket ki i kacoke me Le-ne ki Lok nongo tamgi oroc maleng maloyo.
PEKO MADONG OKATO
Kace in ibedo lalok ma ibedo ka tito cwer cwiny ango matye ka yeli. Ikare madong itito lok otum, penye kekeni, onyo lawiny lok twero penyi ni kit peko ni poyo wi ikom gin ango? Onyo, awene ma yam kong ibedo ki lakit lok macalo man? Ibinongo ni iromo po ikom lakit cwer cwiny macalo meno ma dong okato. Enuni bene nyuti ni gin macon mucwero cwinyi pud tye i cwinyi ma medo rubu cwinyi ki nyweno tami ikom lok manyen ma kono nene gwok pe obedo tye. Ka itwero lok ikom gin mukato, gin ango mutime ikare meno, kit ma iwinyo kwede ki kit ma otimi kwede. Tam mogo meno maracu ni twero lunye woko ci idong mayot me neno kit me cobo peko manyen.
LOK IKOM KWO
Kace itye i kacoke ce itye i cawa ni macalo "Lalok" ce itamo ni pe itye ki gin mo me aloka, itwero lok i kom kwo ni. Pol kare dano mogo pe gitito pi kwo-gi. Dano acel acel myero olo nongo kare me timo man. Ikare ma itye ka tito pi kwo ni, ibinongo ni jami mutime mabeco ne ki ma racu ne ki ma pir gi tegu ne ducu myero i bedo ka lwodo ne inwoyo ma itye i kacoke me Le-ne ki lok. Ka ibedo ka temo loko gin ma itye ka lwodo tere tere bot dano ma "Lawiny Lok" kun tye ka winyo loki ki cwinye acel, man twero kelo aloka loka me aura itami. Tam maracu mua ki ikom lok macon, cwer cwiny ki aroma (med ki peko ma onongo itamo ni dong odong woko angec) ducu twero kati kamaleng ma iromo lunyu ne woko ci idong mayot dok iwinyo agonya. Gin mabeco mutime, kace giloko iye kacel ki lawiny lok makwiri mubedo ka winyo lok, twero konyo kwanyo tam maracu macon, peko mukato ducu woko. Man twero konyi me bedo ki kero me neno jami ki cwiny maber.
PWO-NE KEKENI
Pol wan dano gibedo ka cayo wa nyo unu wa tutwal mumiyo tek botwa me bedo ki yom cwiny ikomwa keken wa. Gicayo wa pi gin moni makun onongo watye ka temo timo ne maber. Gititi wa lok goba mapol. Giwaci wa gu ni ka wamare, nongo watye ka "bute" pi meno myero pe wamar kit wa ni. Man pe lok ada. Dano myero guwiny maber pir gi kengi. Kace wan watye ma wawinyo maber keken wa, ibinongo ni watero dano mukene bene maber ento pe marac.
I kacoke me "Le-ne ki lok" ma nongo in "Lalok" myero itit ki la lawiny lok gin maber ma in imaro i kiti. Tite ki dwon me yom cwiny calo ngat matye ka nyate ento pe dwon me cac me kete "i rwom ma malo" ento i dwon ma iwinyo kuc i gin ma itye ka tito ne. Tit ki lawiny lok inwo dok inwo. Ibinongo ni kare mogo mede ki loke twero doko tek ento myero i mede kwede kumeno. Pe ijuk nyero nyo koko nyo kit mo keken me lunyo peko, ka tye ka time. Tem pwoyo (JAMI DUCU) malube ki in. Kace ineno ni tye kiti mogo ma pwoyo ne tek, (labole, kit ma inen kwede nyo kit ryeko ni), ket cwinyi i jami meno. Ibinongo ni ibipo ikare mogo ikwo ni ma gicayi, gingoli kop nyo giuni kwede. Magi jami ma bedo ber ka i ingiyo gi dok i loko iye i kacoke me le-ne ki lok ma itye icawa me loki.
Cobo Miti
Bedo me kony tutwal ikare me kwo ni ka ce icike pi kare ango ma imito i cob ki miti ni moni onyo me neno dongo pa tic munongo i cike iye. Man gin maber me atima ikare ma In Lalok i kacoke me le-ne ki lok. Tit lok mubedo i kwo ni ikare mapat pat kun iyubu pi gin ma imito cobo timo ne macalo diki, i cabit mabino, i mwaka man, inge mwaka abic anyim, inge mwaka pyeraryo, nyo i kwo ni. Ikare ma itye ka lok ikom kare mapat pat ma iketo me cobo cike man, itwero tamo bene pi kit yo mene ma myero ikwany me oo i kom cike ma imoko.
Ka ibedo ka lwodo lok ikom cike ma imoko ki kit ariya matye, ibinongo ni eno konyi cobo cike ni.
Wek Lunyu Peko Omede
Kace in lalok ma itye ka lok pi gin moni ki miti madwong, ma i nyero, ikok, komi myel, kwok core ikomi nyo ingamu, (kit yo mo keken me lunyu peko). Pe myero i mwome ka timo gin mukene. Tem me nwoyo lok ma ibedo ka titone pi tyen mapol nio wang ma kit moni ma itye ka lunyu ki peko ni ogik. Ber me timo man tyen mapol kit macalo itwero. Gin maber ma aa ki i lakit kacoke me le-ne ki lok ni bino inge bolo par me peko. Cwiny me weko par yabo yo me tam mabeco ki tic maber nikato munongo cwinyi peya oare ikom gin mubedo ka yelo cwinyi.
Giko Kacoke
Ikare me giko kacoke me le-ne ki lok, makato ka ce onongo ibedo ka lok ikom lok ma tek boti, kwany kare mo manok me dwoko tami ikom gin mo ma itye ka yube pire, onyo dwok tami ikom lok mayot mape turu cwinyi, labole, tamo nying luremi mogo, onyo kit cam ango mayomo cwinyi, onyo kit wi cere mogo ma imaro neno ne. Man konyo me weko ibedo agonya ikare ma itye ka lokke nia ki i latit lok nidok i lawiny lok onyo me cito ka tiyo tic mukene.
Wek ngat acel acel owiny maber me tito lok ma icwinye, myero wuye ikinwu ni lok ma wuloko ikin wu pe dok wubiloko ne bot ngat mukene lacen. Omyero bene wuniang ni kongo ki yat balo yo maber me lunyu peko.
Dul Kony
Twero bene tic maber kace giyubo dul kacoke matino ma dano twero le-ne ki lok i kingi. (I kacoke me Le-ne ki Lok walwongo man ni "Lumi Kony") Ngat acel acel gimine cawa marom rom me lok manongo jo mukene gitye ka winyo lok.
Ngat acel ki ikin dano me dul man bedo latela pi konyo dano miyo tam ikom cawa adi ma myero ngat acel acel oter me lok, anga ma bicako lok, kit meno cito kwede anyim. Kace dano acel acel otyeko tic ki kere ne macalo lalok, wutwero giko kacoke kun ngat man nongo kare me waco gin ango ma en emaro i kacoke meno onyo gin ango ma en etye ka mito ne.
Kacoke me Dul Kony, twero lwongo kacoke gi tyen makit gin gumoko kwede ikingi. Dul man twero bedo dul pa lurem, onyo lutic, onyo luwoti me kin gang, onyo dano makit kwo-gi ki tam gi cok cok. Nywako lok ki dano ikom gin ma jwi dano ngeyo miyo dano bedo agonya niloko gin ma cwiny gi mito lok iye. Lapore madong tye obedo, dul pa mon, dul pa co, dul pa lunyodo, dul pa bulu, dul pa lutic, dul pa kit kaka moni nyo dul pa ludini, dul pa lungolo, dul pa ludiro me goyo cal ki dul mukene mapat pat.
Yo maber me miyo ngec pi kacoke me le-ne ki lok en aye me tito ki luremi pi kit kacoke man. Kace dano odoko pol tutwal, gitwero poko iye ci gicako dul me aryo ne-ki yero latela me dul manyeni cut. Dano ma romo aboro twero bedo wel maber pi dul acel, ento gin ducu twero tic maber kadi bed dul dano ne nok nyo dwong.
Kacoke me Dul Kony ber pi dano ma kitgi acel nyo ma kwo gi rom rom weko gitwero lok ikom gin ma mako kwo gi ki gin ango ma weko gimaro bedo i dul gi ni. Kit dul kony man bene myero me lok ikom gin matek matye, ma gitamo ni dano kono guniang iye, gen ma gitye kwede pi dano ma idul gi ki gin ma gimito timo ne pi dul meno.
Me labole, i dul pa mon, dako acel acel tito tame ikom gin ango ma en maro ikom bedo dako, gin ango mubedo tek pi bedo dako, gin ango ma en mito ni co guniang ikom mon, yo ango ma en mito ni kwo pa mon oyube kwede, ki yo ango ma en mito rwate kwede ki mon luwote.
KA IMITO PWONYE MUKENE
Kace itemo Le-ne ki lok, ma imito mede anyim ki pwonye mukene iromo cwalo lok i opic madit me "Lwodo Le-ne Ki Lok" (Re-evaluation Counseling Office) (nen i agiki me buk man, ibinongo nama me cim), ci ipeny kace tye dano mo ma la mema me dul man matye bedo cok kwedi. Itwero bene penyo pi buk mogo. Buk mogo mabeco ma itwero cako kwano gi ene:
The Human Side of Human Beings (the theory of RC), $4.00 (U.S.)
The Fundamentals of Co-Counseling Manual (the beginning practice of RC), $2.00 (U.S.)
The Art of Listening (an introductory talk about RC), $2.00 (U.S.)
An Introduction to Co-Counseling (a very short description of RC), $1.00 (U.S.)
The Human Situation (essays on different topics), $6.00 (U.S.)
Present Time (a general journal published four times a year), $4.00 (U.S.)
Tep me video ki tep me radio bene tye. (Gitye i leb munu, ento watye bene ki kit video mapat pat malube ki lobo moni, ki lok akwana ma gityeko goyo ne malube ki tep me video moni.) Dano ma i opic twero titi mene maber me cako ne kwede.
Kace pe itwero wilo buk magi, tit i opic kun ipenyo kace opic ma miyo kony twero culu pi buk ma imito me konyi cako kacoke me pwonye man.
Kace itye ka mito pwonye mukene i kom kit me Le-ne ki lok dok ingeyo dano mukene ma bene gitye ka mito pwonye man, watwero cwalo lapwony mo bino i kacoke wu onyo wakelo ngat acel ikin wu obin i kacoke me pwonye ma wan wayubu.
Tye lok mukene malube ki kacoke me Le-ne ki Lok matye i kompiuta, "i leb munu" (RC web site on the Internet), matye ki lok mapol wa ki lok angeya bene. Kace itye i kabedo mapeya gucako pwonye me Le-ne ki Lok ce itwero kubu kompiuta ni i Intanet, ibinongo ka kwan man i (web site) matwero konyi.
Jo ma gitiyo ki diro me Le-ne ki Lok ginongo konyo gi i kit me tamo lok, medo gene bene i kin dano, weko i twero cung pi gin ma atir dok inongo ni i winyo maber i kwo nikato mapeya i pwonye i lakit diro man. Lu-Le-ne ki Lok nino ducu ryeko gi mede ma nongo gitiyo ki diro man dok gitiyo ki diro man iyo ma lamal. Gipwonyo jo mukene ki kit me Le-ne ki Lok dok gipwonyo dano mukene ni me pwonyo luwot gi bene. Ma ibinongo ni ikabedo mukene lwak dano mapol gitye ka tic ki yo me Le-ne ki Lok, pwonye i dul mapatpat, nongo pwonye ki bot luwotgi, ki konye, ki cuku cwiny, i kingi keken gi.
Watye ki karatac ma mogo buk ma gigoyo i leb mapat pat pyeradek, ma jo ma lu mema me Le-ne ki Lok me wilobo ducu aye gucoyo ikom lok malube ki tic ki diro me Le-ni ki Lok. Lok ma mako dano me mwaka mapatpat, jo ma gua kama pat pat, ki kit piny matye.
Tye cik mogo ma myero gilub i kin dano ma konyo lu memba ma gin Lu-Le-ne ki Lok bedo ki ngec ki gwoko jami iyo mupore.
Alegi gum.
Acholi/Luo Translation of How to Begin "Re-evaluation Counseling"
Copyright © 1996, 2001 by Rational Island Publishers.


text:
Art
Photography
Sculptures
Videos
Sketches
Artistic Career
Nononono nonono nonono #nonoh nononono nonono nonono. Nononono nono nononono nonono no nono nonono nono nononono nono no. Nonooh nonono nono nonono no nononono nono nonono no nononono nono. Nononono nono nononono nonono no nono nonono nono nononono nono no. Nonooh nonono nono nonono no nononono nono nonono no nononono nono.Nononono nono nononono nonono no nono nonono nono nononono nono no. Nonooh nonono nono nonono no nononono nono nonono no nononono nono. Nina nonooh.


text:
Hon Dr Ochilo Ayacko – Senator Migori county loso ewi Chike ma pachokaa matayo telo mag kor gwenge kod chenro mar thicho oko e apisi governors matiyo.
Od bura mar senate nyalo timo maber e winjo bura mar thicho oko governor ka ponono ni senators obedo e committee moyiedhi moingo ka senators duto ochuoyo bura kanyakla.
Twak mar thicho oko governor owinjo ojiw kod neno ma oromo kendo ok owinjo ketie miganga mar siasa.
En ting’ mag kidienje duto mar kedo kod mibadhi e telo mag counties kod piny Kenya.
Ka jatelo moro ochung’ kod jopiny mahinyore to mano ok onyiso ni entiere kod sigu kod telo matiyo.


text: Ne Kwechwaj se kuat ipal ne familiaj itukay Viperidae. Muajsit ipal Meshijku wan ne Shiktal tik ne tal waktuk nusan tik ne waktuk kojtan. Inte muajsit tik Panamaj pero nemit nusan tik Colombia inawak ne lamal. Tik Yukatan (Meshijku) nemi se clasej kwechwaj itukay ‘tzabcan’ tik Mayataketzalis. Ne Maya metzali ikman tennamikit katka ne kwechwaj wan kitalijket tik miak tejteupan wan ajamat. Ne ukich kwechwaj mas weyak (150 cm) ka ne siwakwechwaj (130 cm). Ne kwechwaj sujsul tesajsay ika yaja kipia se benenuj ne kimiktia ne chanejket sujsul talul. Pero yaja tesu kineki kinmutua ne wey takwalmet ken ne takat ika tesu weli kikwa. Yajika yaja tsalani ipal ne ikwitapil pal ma kimatit ka yaja ka ne. Ne kwechwaj kikwa ne tutut wan ne tuchti; ne kwechwaj ibenenuj tesu weli kimiktia ne takwatzin yajika ini ne kikwa.


text:
Chenro mar Kenya Power puonjo jopiny yore mag chudo.
Written by admin on September 12, 2019
By Everlyn Ong’ong’e & Celine Abuga.
Kambi mar stima (Kenya Power) owok oko mar puonjo jopiny e chenro mag yore mag chudo, tieko mibadhi mar kuo stima kod bero tudruok mamiyo e kindgi kod customers.
Kaa ne oloso, jatelo maduong’ mar kambi no Midusa Jared Othieno olero ni gidhi tiyo gi ute mag fwambo mapachoka kagipuonjo e wii lal makambi nogo osebedo ka kaloe kod customers makgi.
Puonj mominyinge kaka Power Sawa (Stima Makare) kod usichezwe na conmen (kikwali kod jokwoo) mabiro puonjo e wii yore chudo ne pre-paid kod post-paid customers, biro dwaro paro mang’eny e kaka ichulo stima kod kaka customers tudre kodgi e yore stima.
“Wang’eyo lal kod kuo ma customers wa kale, koro puonjni okel mondo ute fwambo okony jopiny,” Midusa Jared Othieno wacho.
Campaign mar Power Sawa biro loso e wii ber stima ne ogandawa, yore mag chudo kod tudrwok makare kodgi.